ສຫລ ສະແດງ ຄວາມເສຍໃຈ ຕໍ່ການໂຈມຕີ ຢູ່ບຸນກາເຣຍ
ທ່ານໂອບາມາ ສະແດງຄວາມເສົ້າສະລົດໃຈ ຕໍ່ການໂຈມຕີສະຫຼະຊີບ ໃສ່ລົດເມ ບັນທຸກນັກທ່ອງທ່ຽວອິສຣາແອລ ໃນບຸນກາເຣຍ
ປະທານາທິບໍດີສະຫະລັດ ທ່ານບາຣັກ ໂອບາມາ ໄດ້ສະແດງຄວາມເສົ້າສະລົດໃຈຢ່າງເປັນ ທາງການ ແລະສືບຕໍ່ໃຫ້ການສະໜັບສະໜຸນຂອງສະຫະລັດຕໍ່ບຸນກາເຣຍ ຂະນະທີ່ພວກ ເຈົ້າໜ້າທີ່ພວມທຳການສືບສວນ ກ່ຽວກັບການໂຈມຕີສະຫຼະຊີບທີ່ເປັນເຫດໃຫ້ພວກນັກ ທ່ອງທ່ຽວອິສຣາແອລ 5 ຄົນແລະຄົນຂັບລົດເມຜູ້ນຶ່ງເສຍຊີວິດທີ່ເມືອງ Burgas ຊຶ່ງເປັນ ເມືອງທ່າກຳປັ່ນແຄມທະເລດຳໃນມື້ວັນພຸດແລ້ວນີ້ ການໂທລະສັບຢ່າງເປັນທາງການໄປຫານາຍົກລັດຖະມົນຕີ Boyko Borisov ໃນມື້ວານ ນີ້ ໄດ້ມີຂຶ້ນຂະນະທີ່ຕຳຫຼວດບຸນກາເຣຍ ອົງການສັນຕິບານກາງ ເອັຟບີອາຍຂອງສະຫະ ລັດ ແລະຕຳຫຼວດສາກົນ ທຳການຊອກຄົ້ນ ຢູ່ຕາມບໍລິເວນທີ່ເກີດເຫດແລະເລັ່ງໃຫ້ມີການ ລະບຸໂຕຜູ້ວາງລະເບີດ ທ່ານ Tsvetan Tsvetanov ລັດຖະມົນຕີກະຊວງພາຍໃນຂອງບຸນ ກາເຣຍ ກ່າວຕໍ່ພວກນັກຂ່າວໃນມື້ວັນສຸກວານນີ້ວ່າ ຜູ້ວາງລະເມີດແມ່ນຄົນຕ່າງປະເທດທີ່ ຫາກໍເດີນທາງເຂົ້າ ໄປໃນປະເທດດັ່ງກ່າວ ມາໄດ້ຢ່າງໜ້ອຍສີ່ມື້ ຢູ່ອິສຣາແອລ ບ່ອນທີ່ພວກນັກທ່ອງທ່ຽວທັງ 5 ໄດ້ຖືກນຳໄປຝັງໃນມື້ວັນສຸກວານນີ້ ເຈົ້າ ໜ້າທີ່ຍັງສືບຕໍ່ກ່າວຫາກຸ່ມຫົວຮຸນແຮງ Hezbollah ທີ່ໄດ້ຮັບການໜຸນຫຼັງຈາກອີຣ່ານວ່າ ເປັນຜູ້ວາງລະເບີດ ອີຣ່ານປະຕິເສດວ່າ ຕົນບໍ່ມີສ່ວນພົວພັນໃດໆເລີຍກ່ຽວກັບເລື່ອງນີ້